Төрболд

Төрболд (Төрбайх) нь 1481 онд Батмөнх даян хааны их хатан Мандухайгаас мэндэлжээ. Түүний ихэр дүү нь Улсболд. Улс гэрээ төвхнүүлэх үед төрсөн учир ийм нэр өгчээ. Эцэг Даян хааныг амьд ахуйд тэнгэрт хальж, түүний хойно хөвгүүн Боди алаг нь хаан сэнтийг залгамжилсан.

17-р зууны эхээр бичигдсэн монголын түүхийн тулгар сурвалжид дараах байдлаар бичигджээ:

 Лу.Алтан товчд: "...Даян хааны их хөвгүүн Төрболд, хан орон суугаагуй, үргүй тэнгэр болов. Төрболдын хөвгүүн нь Боди-Алаг хаан...",
 Шар туужд: "...Даян хааны их хөвгүүн Төрболод хан орон суухын урьд нөгчвэй. Төрболодын хөвгүүн Бату-алаг (Боди-алаг), Убсанца тайж, Эмлиг тайж гурван буюу,
 Эрдэнийн товчид: "...Төрболд дөчин хоёроо харагчин хонин (1523 он) жилээ, хааны сэрүүнээ хальж , түүний хөвгүүн Боди тайж, хөх хулгана (1504 он) жилтэй..."

 Гэр бүл 
 Эцэг: Батмөнх даян хаан
 Эх: Мандухай сэцэн хатан
 Хатан: Цагаажин тайху
 Хүүхэд: Боди Алаг хаан, Убсанз тайж, Эмлиг тайж

 Ах дүүс 

 Улсболд ихрийн өрөөсөн
 Арсболд 
 Барсболд хаан
 Очирболд
 Арцболд
 Арболд
 Төрөлт гүнж 
 Гаруди
 Убсанз Чин тайж
 Гэрболд
 Гэрсэнз жалайр хунтайж

Эшлэл

Ангилал:1481 онд төрсөн
Ангилал:16-р зуунд өнгөрсөн
Ангилал:Боржигин